ในเมืองทองธานีมีร้านอาหารอยู่มากมาย แม้กระทั่งใน Impact Arena เองก็เช่นกัน และร้านวันนี้เป็นร้านอาหารไทยที่อยู่ในเครือของ Hong Kong Fisherman ครับ
ขอเริ่มที่สลัดก่อน ผักโอเคครับ แต่จริงๆน่าจะมีถังคลุกด้วย ผักเยอะ ค่อนข้างสด
เนื้อย่างจิ้มแจ่ว รสชาติแจ่วปานกลางครับ แต่ที่แย่คือเนื้อเหนียว เย็น อันนี้ไม่แนะนำ
ทะเลลวกจิ้ม ที่ผมตักมาก็กุ้งกับปลาครับ เย็น แต่เนื้อแน่นเด้ง หวาน น้ำจิ้มรสจัดมาก
ปีกไก่ทอด กรอบ รสชาติโอเคครับ
ยำไก่อบ รสเปรี้ยวนำ ไก่นุ่มดี
ยำแซลมอนฟู เหนียวมาก ไม่ไหว
ข้าวซอยไก่ อันนี้ร้อนแน่ครับ เพราะแกงตั้งบนเตาเลย ไก่นุ่ม แกงเข้มหวานเล็กน้อย
เนื้อผัดพริกไทยดำ เป็นเนื้อหมักนุ่ม รสออกเค็ม
คั่วกลิ้งไก่ รสเผ็ด แต่ก็ไม่มากเกินไป
ปลาผัดเปรี้ยวหวาน เอาปลาไปทอดก่อนผัดเปรี้ยวหวาน ก็สมชื่อเปรี้ยวหวานน่ะครับ
แกงเผ็ดเป็ดย่าง รสชาติแกงกะทิเข้มข้น เป็ดนุ่มดี
ก๋วยเตี๋ยวผัดขี้เมา รสชาติเผ็ด มัน แต่ไม่มีเนื้อสัตว์เลย ใส่หมูหน่อยก็ดีนะ
ต้มนำปลาน้ำใส ปลาดอลลี่ รสชาติใสแจ๋ว ไม่ถูกปากคนไทยแน่
แล้วก็ปิดท้ายด้วยสารพัดขนมไทยมาตรฐานครับ
ร้านนี้บริการดีครับ อาหารพูดยาก บางอย่างก็เหมาะกับคนไทย บางอย่างก็เหมาะกับคนต่างชาติ เหมือนตัดสินใจไม่ได้ว่าจะไปอยู่ฝั่งไหนดี แต่คุณภาพวัตถุดิบค่อนข้างโอเคนะครับ ยกเว้นเนื้อวัวนี่แหละที่เหนียวมาก น่าจะวัวไทย
